**ΕΝΟΤΗΤΑ**

**Ο ΚΑΙΡΟΣ**

**ΜΑΘΗΜΑ 1**

**Βασικά Περιεχόμενα του ΣΜ:**

|  |  |  |  |
| --- | --- | --- | --- |
| **Επίπεδο:** Προδημοτική  **Ενότητα:** O καιρός  **Διάρκεια:** 2 ώρες | | | |
| **Επιδιώξεις-Σκεπτικό-Σκοπός:**  Δείκτες επιτυχίας:   * Να κατανοούν το βασικό λεξιλόγιο που έχουν διδαχθεί. * Να απαντούν µονολεκτικά ή µε µικρές φράσεις σε απλές ερωτήσεις για γνωστά θέµατα. * Να κατανοούν το νόημα απλών τραγουδιών   Δείκτες επάρκειας:   * Λεξιλόγιο: Βρέχει, χιονίζει, έχει ήλιο, έχει σύννεφα, ομπρέλα * Ερώτηση: Τι καιρό έχει σήμερα; * Τραγούδι ‘Βρέχει και χιονίζει.’   Επαναφερόμενη γλώσσα   * Χρώματα ( κόκκινο, κίτρινο, άσπρο μπλε, μαύρο, καφέ, ροζ, πράσινο) * Χαιρετισμοί (γεια σου, τι κάνεις; ) * Αριθμοί 1-10 | | | |
| **Εισαγωγή (10 λεπτά):**  Επαναφορά των ρουτινών της τάξης:  - Χαιρετισμοί (Καλησπέρα/Καλημέρα), Τι κάνετε;  **Τραγούδι:**  *«Ήρθα πάλι στο σχολείο».*  - Τι μέρα είναι σήμερα;  - Παρουσιολόγιο με κάρτες | **Διδακτικά μέσα και υλικά:**  **Οργάνωση τάξης-παιδιών:**  -Παρουσιολόγιο  -Εποπτικό υλικό εισαγωγής του μαθήματος  Κάθονται κυκλικά στην ολομέλεια.  ***\*Η οργάνωση χώρου, καθώς και όλες οι δραστηριότητες θα πρέπει να προσαρμοστούν, με βάση τα μέτρα πρόληψης του COVID-19, που εφαρμόζονται στο κάθε σχολείο.\**** | **Αξιολόγηση (Συντρέχουσα & Τελική)** | **Γλώσσα**  Ε[[1]](#footnote-1) |
| **Εισαγωγή (10 λεπτά):**  Η/Ο εκπαιδευτικός ξεκινάει το μάθημα μαζί με την κούκλα -μαριονέτα της τάξης, η οποία κάθεται δίπλα της/του. Η/Ο εκπαιδευτικός κρατώντας μια φιγούρα ήλιου σχολιάζει πως είναι όμορφη μέρα, ότι έχει ήλιο. Το σχόλιο αυτό διαφοροποιείται ανάλογα με το πώς είναι ο καιρός την συγκεκριμένη μέρα. Ακολούθως, κρατώντας ένα χάρτινο κουτί ή ένα φάκελο, προσκαλεί τα παιδιά να μαντέψουν τι έχει μέσα ( γίνονται δεκτές όλες οι απαντήσεις των παιδιών, ακόμα και αν είναι στα αγγλικά). | * Κούκλα/μαριονέτα * φιγούρα ήλιου * Χάρτινο κουτί ή φάκελος * Καρτέλες με το νέο λεξιλόγιο   Η δραστηριότητα γίνεται στην ολομέλεια. | Η δραστηριότητα γίνεται για εισαγωγή στη νέα ενότητα και στο νέο λεξιλόγιο. | Ε/Α |
| **Δραστηριότητα 1 (15 λεπτά):**  Στη δραστηριότητα αυτή η/ο εκπαιδευτικός ανοίγει το κουτί και βγάζει από μέσα εικόνες σύννεφου, βροχής, ήλιου, χιονιού και μιας ομπρέλας. Η/Ο εκπαιδευτικός παρουσιάζει μια - μια τις κάρτες και το ανάλογο λεξιλόγιο, προσκαλώντας τα παιδιά να το επαναλαμβάνουν κάθε φορά.  Τα παιδιά μετρούν τις κάρτες και ονομάζουν τα χρώματα που παρουσιάζονται και οι κάρτες τοποθετούνται στον πίνακα.  Η/Ο εκπαιδευτικός θα δείχνει τις κάρτες και όλοι μαζί θα επαναλαμβάνουν τη λέξη με διάφορους τρόπους: με λεπτή φωνή, με χοντρή, δυνατά, χαμηλόφωνα. | * Χάρτινο κουτί ή φάκελος * Καρτέλες με το νέο λεξιλόγιο   Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές γνωρίζουν το νέο λεξιλόγιο και αν είναι σε θέση να το προφέρουν σωστά. | Ε |
| **Δραστηριότητα 2 (20 λεπτά):**  Τα παιδιά γίνονται ζευγάρια. Το κάθε ζευγάρι κρατά ένα φάκελο που μέσα έχει εικόνες σύννεφου, βροχής, ήλιου χιονιού και ομπρέλας. Τα παιδιά περπατούν στο χώρο με διάφορους τρόπους ακολουθώντας τις οδηγίες της/του εκπαιδευτικού (περπατώ, περπατώ στις μύτες των ποδιώ, χοροπηδώ) και όταν φωνάξει μια από τις νέες λέξεις (π.χ σύννεφο), σταματούν, βρίσκουν την σωστή κάρτα και τη σηκώνουν ψηλά. Η δραστηριότητα επαναλαμβάνεται αρκετές φορές (η κάθε νέα λέξη θα πρέπει να ακουστεί τουλάχιστον 2 φορές). | * Φάκελοι (ένας για κάθε ζευγάρι μαθητών) * Καρτέλες με το νέο λεξιλόγιο   Οι μαθητές εργάζονται σε ζευγάρια και κινούνται στο χώρο. |  | Ε |
| **Δραστηριότητα 3 (15 λεπτά):**  Η/Ο εκπαιδευτικός τραγουδά το τραγούδι «Βρέχει, βρέχει και χιονίζει». Το τραγουδά 2-3 φορές χρησιμοποιώντας εποπτικοποίηση (χρήση power point) και προσκαλεί τα παιδιά να τραγουδήσουν μαζί της. Στη συνέχεια, το ξανατραγουδούν προσθέτοντας μιμητικές κινήσεις. | * Τραγούδι «Βρέχει,βρέχει και χιονίζει» * Παρουσίαση με εικόνες   Οι μαθητές εργάζονται στην ολομέλεια. | Η/ Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά το νέο λεξιλόγιο | Ε |
| **Δραστηριότητα 4 (10 λεπτά):**  Τα παιδιά κάθονται στον κύκλο και η/ο εκπαιδευτικός κρατά τις κάρτες. Κάθε φορά δείχνει την κάρτα και ρωτά: Τι καιρό έχει σήμερα; Τα παιδιά απαντούν ανάλογα. Όταν φτάσουν στη βροχή η δασκάλα ρωτά: «Και τι χρειάζομαι;» Τα παιδιά αναμένεται να απαντήσουν ομπρέλα (οι κάρτες προβάλλονται 2 φορές). | * Κάρτες με νέο λεξιλόγιο   Οι μαθητές κάθονται σε κύκλο και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές αναγνωρίζουν το νέο λεξιλόγιο κι αν είναι σε θέση να το προφέρουν σωστά. | Ε |
| **Δραστηριότητα 5 (15 λεπτά):**  Η/Ο εκπαιδευτικός χωρίζει την τάξη σε 2 ομάδες και παίζουν το παιχνίδι «Τρίλιζα». Η πρώτη ομάδα ρωτά «τι καιρό έχει σήμερα;» και η δεύτερη απαντά. Στην επόμενη κάρτα αλλάζουν ρόλους. Νικήτρια η ομάδα που θα κάνει πρώτη τρίλιζα. | * Κάρτες με νέο λεξιλόγιο   Οι μαθητές είναι χωρισμένοι σε δύο ομάδες. | Η/ Ο εκπαιδευτικός αξιολογεί εάν οι μαθητές είναι σε θέση να χρησιμοποιούν το νέο λεξιλόγιο σωστά και να απαντούν στην ερώτηση «Τι καιρό έχει σήμερα;». | Ε |
| **Δραστηριότητα 6 (15 λεπτά):**  Μέσα την τάξη υπάρχουν τοποθετημένες κάρτες λεξιλογίου σε διάφορα σημεία (Είναι καλό να υπάρχουν τουλάχιστον 3 κάρτες για κάθε λέξη για να μη γίνεται συνωστισμός σε ένα σημείο της τάξης).  Τα παιδιά κρατώντας μυγοσκοτώστρες κινούνται όπως υποδεικνύει η/ο εκπαιδευτικός (περπατώ, περπατώ στις μύτες των ποδιών, χοροπηδώ, κάνω κουτσό).  Η/Ο εκπαιδευτικός ακολούθως, λέει «σήμερα έχει ήλιο». Τα παιδιά πρέπει να βρουν την ανάλογη κάρτα και να την αγγίξουν με τη μυγοσκοτώστρα. Στο τέλος του παιχνιδιού, για να ηρεμήσουν τα παιδιά παίζεται το ρυθμικό παιχνίδι /ρουτίνα η δασκάλα λέει:  (Η δασκάλα λέει πάμε στην καρέκλα, η δασκάλα λέει κάθομαι σωστά, η δασκάλα λέει κλείνει το στόμα, η δασκάλα λέει ακούω προσεκτικά). | * μυγοσκοτώστρες * κάρτες νέου λεξιλογίου   Οι μαθητές εργάζονται στην ολομέλεια και κινούνται στο χώρο. | Η/ Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά το νέο λεξιλόγιο. | Ε |
| **Ολοκλήρωση –Αναστοχασμός-Κλείσιμο (10 λεπτά):**  Στο τέλος του μαθήματος, εάν υπάρχει χρόνος,ξανατραγουδούν όλοι μαζί το τραγούδι «βρέχει και χιονίζει», συνοδεύοντας το αυτή τη φορά με παντομίμα.  Ακολούθως, τα παιδιά κάθονται στα θρανία και ακούγοντας μουσική με τον ήχο της βροχής δουλεύουν στο φύλλο εργασίας τους. Το μάθημα τελειώνει με το τραγούδι για τη ρουτίνα κλεισίματος. | Οι μαθητές εργάζονται στην ολομέλεια.  Κάθε μαθητής επιστρέφει στη θέση του και εργάζεται ατομικά. | Η/ Ο εκπαιδευτικός περιφέρεται μεταξύ των μαθητών και αξιολογεί εάν οι μαθητές είναι σε θέση να χρησιμοποιούν το νέο λεξιλόγιο σωστά. | Ε |

\*Με κόκκινο σημειώνονται οι δραστηριότητες οι οποίες πρέπει απαραίτητα να γίνουν για να υλοποιηθούν οι στόχοι του μαθήματος.

1. Η γλώσσα που χρησιμοποιείται στην τάξη εξαρτάται από το επίπεδο των μαθητών [↑](#footnote-ref-1)